PMIndiaData/PMIndiaSum huggingface dataset:
মালদীবকী রাস্ত্রপতি সোলিহগা লোয়ননা দি.ভি.সি. মনুংদা পীখিবা প্রধান মন্ত্রীগী ৱারোল

এক্সিলেন্সী, ঐহাক্কী মরূপ রাস্ত্রপতি ইব্রাহিম সোলিহ, ঐখোয়গী শক্নাইরবা মালদীবকী মরূপশিং, মপাংশিং, খুরুমজরি। রাস্ত্রপতি সোলিহ, অদোমগা থবক তৌমিন্নবা অসি মতম পুম্নমক্তা অপেনবা অমা ওইরি। অদোম অমসুং মালদীব অসি মতম পুম্নমক্তা ঐখোয়গী থম্মোই অমসুং ৱাখলনুংদা লৈরি। নুমীৎ খরগী মমাংদা পাংথোকখিবা অদোমগী ওফিস পায়রকপগী চহী অমা ফারকপগী থৌরম অদুগীদমক ঐহাক্না নুঙাইবা ফোংদোকচরি। মসি মালদীবকী লোকতন্ত্র অমসুং চাউখৎ থৌরাংগীদমক পুৱারী ওইরবা চহী অমা ওইরি। মসিনা ভারত-মালদীবকী মরীদসু শিংথানিঙাই ওইরবা চহী অমা ওইরি। ঐহাক্কী সরকারগী “নাইবরহুদ ফার্সত” অমসুং অদোমগী সরকারগী “ইন্দয়া ফার্সত” পোলিসীশিংনা সেক্তর পুম্নমক্তা ঐখোয়গী নাকল অনিগী তেংবাং পীনবা হেঙ্গৎহল্লে। ঐখোয়গী ৱারেপশিং থবক ওইনা পাংথোকপনা মালদীবকী ইকোনোমী, ইনফ্রাস্ত্রকচর অমসুং কেপাসিতী বিলদিং হেঙ্গৎহল্লে। “মেদ ইন ইন্দিয়া” ফাস্ত ইন্তরসেপ্তর ক্রাফ অমা ঙসি ওফিসিয়েল ওইনা অদোমগী কোস্ত গার্দকী মফমদা খুৎশিন্নখ্রে। মসিগী এদভান্স ভেসেল অসি ঐহাক্কী পোক্নফম রাজ্য গুজরাত্তা L&Tনা শেম শাখিবনি। মসিনা মালদীবকী মেরিতাইম সেক্যুরিতী হেঙ্গৎহনবদা মতেং ওইরগনি অমসুং অদোমগী ব্লু ইকোনোমী অমসুং তুরিজম প্রমোৎ তৌরগনি। পেত্রোল ভেসেল অসিগী মমিং “কাময়াব” হায়না থোনবদা ঐহাক নুঙাইবা ফাওই, ধিভেরি অমদি হিন্দী অনিমক্তা মদুগী অর্থদি “মায় পাকপা” হায়বনি। এক্সিলেন্সী, অদ্দুগী চাউখৎ থৌরাংগীদমক অদোমগী সরকারগী মরুওইবা অদু ঐহাক নিংশিংলি। ইথৎশিংদা লৈরিবা মীয়ামগী পুন্সী মহিংদা মতেং পাংনবগীদমক হাই ইম্পেক্ত কম্যুনিতী দিবেলপমেন্ত প্রোজেক্তশিংগী খুত্থাংদা পুন্না থবক তৌমিন্নবদা ভারতনা নুঙাইবা ফাওই। মরূপশিং, ঐখোয়গী লৈবাকশিংগী মরক্তা লৈরিবা অচেৎপা মরীশিংগী মরুওইবা মরম অমদি ঐখোয়গী প্রজাশিংগী মরক্তা লৈনরিবা মরী অদুনি। মালদীবতা ভারতকী লমকোইবা শরুক অনি হেন্না হেঙ্গৎলে। ভারতনা ৫শুবা থাক্তগী ২শুবা থাক্তা হেঙ্গৎলে। চয়োল অসিদা, দিল্লী, মুম্বাই অমসুং বেঙ্গলুরুদগী দাইরেক্ত ফ্লাইত অহুমসু হৌখ্রে। ভারত মচাশিংনা মালদীবতা কোইবা চৎপদা রুপে পেমেন্ত মেকানিজম্না মখা তানা হেন্না লাইথোকহল্লগনি। মসি বেঙ্ক ওফ মালদীবকী খুত্থাংদা হৌদোকখিবদা ঐহাক নুঙাইবা ফাওই। এক্সিলেন্সী, ঙসি ঐখোয়না মালেগী প্রজাশিংদা এল.ই.দি. স্ত্রিৎ লাইতিংসু কৎথোক্লে। মসিগী এনভাইরনমেন্ত ফ্রেন্দলী ওইবা লাইৎশিং অসিগী কান্নবা অসি মখোয়গী মফমদা পুরকপদা ভারতনা নুঙাইবা ফাওই। মখোয়না চাদা ৮০ কনবসু ঙম্লগনি। এক্সিলেন্সী, হুলহুলমালেদা কেন্সর হোস্পিতাল অমসুং ক্রিকেৎ স্তেদিয়ম অমা শাবদসু ঐখোয়না থবক তৌরি। ইথৎ ৩৪দা ঈশিং অমসুং সেনিতেসন প্রোজেক্তশিংদা থবক তৌরি অমদি অদ্দুদা লম্বী-থোংশিং অমসুং রিক্লেমেসনগী থবক অথুবা মতমদা হৌরগনি হায়না ইফমদা খংহনবিরে। লাক্কদৌরিবা চহীশিংদা, ভারতকী তেংবাং মখাদা পায়খৎপা প্রোজেক্তশিংনা মালদীবকী প্রজাশিংদা হেন্না কান্নবা ফংহল্লগনি। অচেৎপা মরূপ অমসুং মেরিতাইমগী য়ুমলোন্নবা অমা ওইবনা, মালদীবকী গনতন্ত্র অমসুং চাউখৎ থৌরাংগীদমক মখা তানা থবক তৌমিন্নখিগনি হায়না ভারতনা অচেৎপা ৱাফম থম্লি। ভারত মহাসাগর লমদমদা শান্তি অমসুং ম্যুচেল সেক্যুরিতীগীদমক ঐখোয়গী তেংবাং পীনবসু ঐখোয়না হেঙ্গৎহনগনি। এক্সিলেন্সী, দিল্লীদা অদোমগা উন্ননবা ঐহাক্না মীৎয়েং থম্লি। শান্তি অমসুং চাউখৎপা পুরকপা ওইরসনু হায়না ঐহাক্না মালদীবকী মরূপ প্রজাশিংদা য়াইফ পাউজেল পীজরি। হন্না হন্না থাগৎচরি।
প্রধান মন্ত্রীনা পন্দিৎ মদন মোহন মালবীয়বু মহাক্কী জয়ন্তীদা ইকায় খুম্নবা উৎখ্রে

প্রধান মন্ত্রী শ্রী নরেন্দ্র মোদীনা পন্দিৎ মদন মোহন মালবীয়বু মহাক্কী জয়ন্তীদা ইকায় খুম্নবা উৎখ্রে। ত্বীৎ অমদা প্রধান মন্ত্রীনা হায়খি; “অথোইবা নীংতম লান্মী, এজুকেস্নিস্ত অমসুং সোসিএল রিফোর্মর মহামনা পন্দিৎ মদন মোহন মালবীয় জীবু মহাক্কী জয়ন্তীদা হন্না-হন্না খুরুমজরি। ”
প্রধান মন্ত্রীনা শ্রী কান্তিসেন শ্রোফনা লৈখিদবদা অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা শ্রী কান্তিসেন শ্রোফ (কাকা)না লৈখিদবা অসিদা নুংঙাইতবা ফোঙদোকখ্রে। ত্বিৎ অমদা প্রধান মন্ত্রীনা শ্রী কান্তিসেন শ্রোফবু মাই পাক্লবা ইন্দস্ত্রিএলিস্ত অমা ওইবগী মথক্তা অপীকপা আর্তিসেনশিংবু থৌগৎনবা য়াম্না হোৎনরম্বা গুজারতকী পুকচেল চাউরবা মীওই অমনি হায়না ফোঙদোকখ্রে।
ফিল্ম পায়রেসী অমসুং কোপীরাইৎ থৌওইদবা থিংবা

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা সিনেমাতোগ্রাফ এক্ত, ১৯৫২ শেমদোক্নবগীদমক সিনেমাতোগ্রাফ এমেন্দমেন্ত বিল, ২০১৯ পুথোকপগা মরি লৈনবা ইনফোর্মেসন অমসুং ব্রোদকাস্তিং মন্ত্রালয়গী ৱাফমদা অয়াবা পীখ্রে। বিল অসিগী পান্দমদি ফিল্ম পায়রেসী থিংবনি অমসুং মসিদা অনওথোরাইজ কেমকোর্দিং অমসুং ফিল্মগী কোপী লৌবা/শেম্বগী মায়োক্তা চৈরাক পীনবগী ৱারোল হাপচিনবনি। অকুপ্পা ৱারোল ফিল্ম পায়রেসী থিংনবগীদমক শেমদোকপা অসিদা মখাগীশিং অসি য়াওরিঃ অনওথোরাইজ ওইবা রিকোর্দিং থিংনবগীদমক্তা অনৌবা সেক্সন ৬এ.এ. হাপচিনবা। মখাগী সেক্সন অসি সিনেমাতোগ্রাফ এক্ত, ১৯৫২গী মতুংদা হাপচিনগনি। ৬এ.এ.: “অতৈ অতোপ্পা কাংলোন চৎনরবা ফাওবদা কনাগুম্বনা অইবগী অইবা অয়াবা য়াওদনা করিগুম্বা ওদিও ভিজুএল রিকোর্দ দিভাইস শিজিন্নদুনা করিগুম্বা ফিল্ম অমা নত্ত্রগা মদুগী শরুক অমা হেক্তা শন্দোক্নবগী নত্ত্রগা শন্দোক্নবা হোৎনবা নত্ত্রগা শন্দোকপদা মতেং পীবগী অয়াবা পীরোই।” * মসিদা অইবা হাইরিবা অসিগী ৱাহন্থোক অসি সিনেমাতোগ্রাফ এক্ত, ১৯৫৭কী সেক্সন ২গী ক্লোজ দিদা পীখিবা ৱাহন্থোক অদুগা মান্নৈ। সেক্সন ৭তা শেমদোকপগী পান্দম অসি সেক্সন এ.এ.গী ৱারোলশিং অদুবু থৌওইদবদা চৈরাক ফংনীংঙাই ওইবা ৱারোল পুথোকপনিঃ প্রিন্সিপল এক্তকী সেক্সন ৭তা সবসেক্সন ১গী মতুংদা মখাগী সবসেক্সন (১এ) অসি হাপচিনগনি। “কনাগুম্বনা সেক্সন ৬এ.এ.গী ৱারোল অসিবু থৌওইদবা তারবদি, মহাক চহি ৩গী মীয়াৎ নত্ত্রগা লুপা লাখ ১০ ফাওবগী ফাইন থিবগী চৈরাক ফংবা য়াই।” পুখৎলক্লিবা শেমদোক্নবা ৱাফম অসিনা ইন্দস্ত্রীগী রেভেন্যু হেনগৎহল্লগনি, থবক পীবা হেনগৎহল্লগনি, ভারতকী নেস্নেল আই.পি. পোলিসীগী মরু ওইবা পান্দমসিং মপুং ফাহল্লগনি অমসুং পায়রেসী লোইননা ওনলাইন্দা তৌবা কোপীরাইৎ থৌওইদবগী মতাংদা অৱাবা কোক্লগনি। য়ুম্ফমঃ মতমগী মতুং ইন্না মেদিয়ম অমা ওইরিবা সিনেমা, মসিগী তেক্নোলোজী, মসিগী খুৎলাইশিং অমসুং মসিবু য়েংলিবশিংদা অচৌবা অহোংবা অমা পুরক্লি। লৈবাক অপুনবদা তি.ভি. চেনেলশিং অমসুং কেবল নেতৱর্ক পাকথোক-চাউথোরকপনা মীদিয়া অমসুং এন্তর্তেন্তমেন্তকী লমদা অহোংবা কয়া পুরক্লে। অনৌবা দিজিতেল তেক্নোলোজী লাক্লে অমসুং মরু ওইনা ইন্তর্নেত্তা পায়রেৎ তৌরবা ফিল্মশিং উৎপনা পায়রেসীগী খুদোংথিবা হেনগৎলক্লি। মসিনা মরম ওইদুনা ফিল্ম ইন্দস্ত্রী অমসুং সরকারগী রেভেন্যুদা অদুক্কী মতিক অমাংবা থোক্লি।
সেনিয়র জর্নেলিস্ত শেশ নরায়ন সিংহনা লৈখিদবদা প্রধান মন্ত্রীনা অৱাবা ফোংদোকখ্রে

সেনিয়র জর্নেলিস্ত শ্রী শেশ নরায়ন সিংহ জীনা লৈখিদবদা প্রধান মন্ত্রী শ্রী নরেন্দ্র মোদীনা অৱাবা ফোংদোকখ্রে। প্রধান মন্ত্রীনা ফোংদোকখি মদুদি জর্নেলিজমগী মালেমদা মহাক্কী মশক নায়রবা থৌদাং অদুগীদমক মহাকপু মতম পুম্নমক্তা নিংশিংদুনা লৈরগনি। ইমুং মনুংগী অৱাবদা শ্রী মোদীনা মহাক্কী ওইবা অৱাবা ফোংদোকখি।
মন্ত্রীমন্দলনা ভারত অমসুং উজবেকিস্তানগী মরক্তা ই-গোবর্নান্সকী লমদা লৈবাক অনিগী তেংবাং পীনবা হেঙ্গৎহন্নবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং উজবেকিস্তানগী মরক্তা ই-গোবর্নান্সকী লমদা লৈবাক অনিগী তেংবাং পীনবা হেঙ্গৎহন্নবা য়ানা ৱারোলদা অয়াবা পীরদুনা এক্স-পোস্ত ফেক্তো এপ্রুব তৌখ্রে। য়ানা ৱারোল অসিনা ই-গোবর্নান্স, আই.তি. এজুকেসন, তোঙান তোঙানবা সেক্তরশিংদা জেনরিক কনফিদগ্যুরেবল ই-গোবর্নান্স প্রদক্তস/দিভাইসশিংগী ইমপ্লিমেন্তেসন অমদি রোল আউত, দেতা সেন্তরশিংগী দিবেলপমেন্ত অসিনচিংবশিংগী লমশিংদা নক্ননা তেংবাং পীনহল্লগনি। য়ুমফম: ইলেক্ত্রোনিক্স অমসুং ইনফোর্মেশন তেক্নোলোজী মন্ত্রালয়দা লৈবাক অনিগী ওইবা অমদি রিজনেল ফ্রেমৱার্ক্কী মখাদা ইনফোর্মেসন কমুনিকেসন্স তেক্নোলোজীগী হৌজিক লৈরিবা অমসুং মাংজিল থারিবা লমশিংদা অন্তরজাতিগী তেংবাং পীনবা হেঙ্গৎহন্নবা শিন্নবনা, শকখঙলবা লমশিংদা ইনফোর্মেশন একচেঞ্জ তৌবদা পুক্নীং থৌগৎনবা তোঙান তোঙানবা লৈবাকশিংগা য়ানা ৱারোলশিং চত্থরি।
প্রধান মন্ত্রী অগরতলাদা চৎখ্রে

প্রধান মন্ত্রীনা মহাক্কী অরুনাচল প্রদেশ, অসম অমসুং ত্রিপুরাগী নোংমগী ওইবা খোংচৎতা ঙসি অরোইবা ওইনা অগরতলাদা চৎখি। মহাক্না গারজী-বেলোনিয়া রেলৱে লাইন অমসুং রাজ্য অসিদা অতোপ্পা দিবেলপমেন্ত প্রোজেক্ত কয়া শঙ্গাখি। প্রধান মন্ত্রীনা অগরতলাগী মহারাজ বীর বিক্রম এয়ারপোর্ত্তা মহারাজ বীর বিক্রম কিশোর মানিক্যা বহাদুরগী মীতম মায়খুম হাংদোকখি। মহারাজ বীর বিক্রম কিশোরগী থৌদাং অদু শিংথারদুনা মহাক্না হায়খি মদুদি মহারাজনা ত্রিপুরাগীদমক মীৎয়েং অমা লৈরম্মি অমদি অগরতলাগী শহর শেমগৎ শাগৎপদা মহাক্না অচৌবা থৌদাং লৌখি। প্রধান মন্ত্রীনা হায়খি মদুদি মহাক্না মহারাজ বীর বিক্রম কিশোরগী মীতম মায়খুম হাংদোকপদা চাউথোকচবা ফাওই। ত্রিপুরাদা দিবেলপমেন্তকী মতাংদা প্রধান মন্ত্রীনা হায়খি মদুদি খোংজেল অসি হৌজিক্তি অনৌবা ত্রাজেক্তোরী অমদা লৈরে। ত্রিপুরাগী দিবেলপমেন্তকীদমক হৌখিবা চহী মরি মখায় অসিদা ফন্দ মতিক চানা কায়থোকখ্রে। মফম অসিদা প্রধান মন্ত্রীনা স্বামি বিবেকানন্দ স্তেদিয়মদা প্লেক মায়খুম হাংদোক্লদুনা গারজী-বেলোনিয়া রেলৱে লাইন জাতিদা কত্থোকখি। লাইন অসিনা ত্রিপুরাবু খা অমসুং খা নোংপোক এসিয়াগী গেৎৱেগুম্না ইনোৎ পীরগনি। থৌরম অসিগী মনুংদা মহাক্না নরসিং নগরদা ত্রিপুরা ইন্সতিত্যুৎ ওফ তেক্নোলোজীগী অনৌবা কমপ্লেক্সসু শঙ্গাখি। মহাক্না নৌহৌনা নীংশিংখি মদুদি মীখলগী মতমদা মহাক্না মফম অসিদা লাক্লম্বা অদুদা, দিবেলপমেন্তকী ঐচ.আই.আর.এ. মোদেলগী মতাংদা মহাক্না ফোংদোকখি মদুদি হাইৱে, আই ৱে, রেলৱে, এয়ারৱেনি। অগরতলা সবরুম নেস্নেল হায়ৱে, হমসফর এক্সপ্রেস, অগরতলা দিওগর এক্সপ্রেস, অগরতলাদা অনৌবা তর্মিনেল, মখোয়শিং অসি মোদেল অসিগী শরুকশিংনি। গোস্ত বেনিফিসরীশিং শেংদোকপগী মতাংদা ঙাংলদুনা প্রধান মন্ত্রীনা হায়খি মদুদি মমাংদদি দিবেলপমেন্ত অসি চে খক্তদা পায়খৎলম্মি। মহাক্না মখা তাখি মদুদি, “ঐহাক্না তারে মদুদি ত্রিপুরা খক্তদা চাউরাক্না বেনিফিসরী ৬২০০০ লৈরম্মি। মীওইশিং অসিনা ঐখোয়গী পৈশাশিং লৌরি।” অদুম ওইনমক, হৌখিবা চহী মরি মখায়দা গোস্ত বেনিফিসরী চাউরাক্না কোতি ৮ সিস্তেমদগী লৌথোকখ্রে। লৌমীশিং অমসুং ইনফোর্মেল সেক্তরগী মায়কৈদা মহাক্কী ৱাশক অদু পল্লদুনা প্রধান মন্ত্রীনা হায়খি মদুদি প্রধান মন্ত্রী শরম যোগি মনধন পেন্সন য়োজনাগী থোংদা অনওর্গনাইজ সেক্তরগী লেবরশিংনা চহী ৬০গী মতুংদা পেন্সন ওইনা থাগী লুপা ৩০০০ ফংলগনি। প্রধান মন্ত্রী কিসান সম্মান নিধি য়োজনাগী থোংদা একর মঙাদগী তানা লৈবা লৌমীশিংনা মখোয়গী বেঙ্ক একাউন্তদা চহীগী ওইনা লুপা ৬০০০ ফংলগনি। ফিসরিজকী তোঙানবা দিপার্তমেন্তনা ঙামীশিংবু চাউনা কান্নহল্লগনি। খোংথাংশিং অসি সরকারনা তৌনীংলিবা অদুগী রিফ্লেক্সন অমনি হায়না মহাক্না মখা তাখি। অৱাং নোংপোক রাজ্য অহুমগী নোংমগী ওইবা খোংচৎ লোইরবা মতুং প্রধান মন্ত্রী ন্যু দিল্লীদা হনখি। হয়েং মহাক অন্ধ্র প্রদেশ, তামিল নাদু অমসুং কর্নাতকাদা চৎকনি।
প্রধানমন্ত্রীনা মহাত্মা গান্ধী অমসুং লাল বহাদুর শাস্ত্রিগী মপোক নুমীৎ লাকপদা মফমদা ইকায় খুম্নবা উৎখ্রে

প্রধানমন্ত্রী শ্রী নরেন্দ্র মোদীনা মহাত্মা গান্ধী অমসুং লাল বহাদুর শাস্ত্রিগী মপোক নুমীৎ লাকপদা মফমদা ইকায় খুম্নবা উৎখ্রে । প্রধানমন্ত্রীনা হায়খি, “ গান্ধী জয়েন্তীনা লাকপদা বাপুবু ইকোক নোন্না খুরুমজরি! গান্ধী জয়েন্তীনা লাকপদা নুংশিজরবা বাপুবু ঐহাক্না খুরুমজরি । মহাক্কী পুকচেল চাওবা ৱাখল্লোনশিং অদুনা পৃথীবি পুম্বদা মীওই মিলিয়ন কয়া মোতিভেত তৌখি । নহাশিং অমসুং লৌমীশিংগী পুক্নিং থৌগৎলম্বা অমসুং লৈবাক অসিবু হৈ শিংনা লমজিংবিরম্বা শাস্ত্রীজীবু খুরুমজরি! লাল বহাদুর শাস্ত্রীবু মহাক্কী জয়েন্তিনা লাকপদা নিংশিংজরি ।
প্রধান মন্ত্রীনা হান্নগী ইন্দিয়ন আর্মী চিফ জেনরেল এস. এফ. রোদ্রিগসনা লৈখিদবদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা হান্নগী ইন্দিয়ন আর্মী চিফ জেনরেল এস. এফ. রোদ্রিগসনা লৈখিদবদা থমোয় শোক্না অৱাবা ফোংদোকখ্রে। ত্বীৎ অমদা প্রধান মন্ত্রীনা হায়খি; “জেনরেল এস. এফ. রোদ্রিগসনা লৈখিদবদা থমোয় শোক্না অৱাবা ফোংদোকচরি। ভারতপু হেন্না মপাঙ্গল কনখৎহনবগী মায়কৈদা মহাক্কী থোইদোক হেন্দোকপা সর্বিস অমসুং থৌদাং অদুগীদমক লৈবাক অসিনা লমন তোন্দুনা লৈহৌরগনি। মহাক্কী অচেৎপা স্ত্রাতেজিক নোলেজ অদুগীদমক মহাকপু ইকায় খুম্নরি। মহাক্কী ইমুং মনুং অমসুং মরুপ মপাংশিংগী অৱাবদা শরুক য়াজরি। আর.আই.পি.”
ভারত-ইতলী তেক্নোলোজী সমিৎতা প্রধান মন্ত্রীনা ৱা ঙাংখি

ঙসি প্রধান মন্ত্রী নরেন্দ্র মোদীনা নই দিল্লীদা ভারত–ইতলী তেক্নোলোজী সমিৎতা ৱা ঙাংখি । থৌরম অদুদা ইতলীগী প্রধান মন্ত্রী জিউসেপ্পে কোন্তেসু শরুক য়াখি । মহাক্কী ৱারোলদা প্রধান মন্ত্রীনা ভারত–ইতলী ইন্দস্ত্রিয়েল রিছাস এন্দ দিবলপমেন্ত কোওপরেসনগী মথংগী তাঙ্কক হৌদোক্লে হায়না লাওথোকখি । মহাক্না হায়খি, থৌরম অসিনা অনৌবা পোৎ কয়া পুথোক্নবা ঐখোয়গী ইন্দস্ত্রি অমসুং রিছাস ইন্সতিতুৎশিংনা থবক তৌবা ঙম্লগনি । তেক্নোলোজীগী মরুওইবা পল্লদুনা প্রধান মন্ত্রীনা হায়খি, ভারতনা তেক্নলোজিগী মতেংনা খুন্নাইগী অচুম্বা, শক্তি পীবা, পুন্নবা চাউখৎমিন্নবা অমসুং অরোনবা লৈতবা লৈঙাক পুরকপা ঙম্লে । মনুং হুনজিনবা মফমশিংদা সরকারগী কান্নবশিং ফংহন্নবা সরকার অসিনা তেক্নোলোজী ফজনা শীজিন্নরি । প্রধান মন্ত্রীনা হায়খি, সরকার অসিনা মীয়ামদা তেক্নোলোজীগী ৱাখল্লোন লৈহন্নবা হোৎনবগা লোয়ননা সাইন্তিফিক ওইবা ৱাখল্লোন লৈহন্নবা কন্নবা হোৎনরি ।মসিগী মতাংদা মোদীনা অতল ইন্নোবেসন মিসন, উমং এপ্প অমসুং লৈবাক শীনবা থুংনা শন্দোক্লিবা কম্মন সর্বিস সেন্তরশিংগী মতাংদা পনখি । মহাক্না হায়খি, তেক্নোলোজীগী পাম্বৈশিং অসিনা সরকার অসি মীয়ামগী থোংজিলদা পুরকপা ঙম্বনি । ভারতকী স্পেস প্রোগ্রাম পল্লদুনা প্রধান মন্ত্রীনা হায়খি, মসিনা মগুন লৈবগা লোয়ননা অনৌবা পোৎ পুথোকপগী খুদম অমনি ।হৌজিক ভারতনা ইতলীগী য়াউনা লৈবাক কয়াগী সেতিলাইতশিং স্পসতা থাগৎপা ঙম্লে অমসুং মসিনা ভারতকী অহোংবা মমলদা অনৌবা থবক কয়া পাংথোকপা ঙম্বগী মতিক–মগুন অদু উৎথোক্লে । লাইফ স্তাইল এসসোরিজ দিজাইন(এল এ দি)গী লমদা ভারত অমসুং ইতলীনা মতেং পীনবা হেনগৎপদা প্রধান মন্ত্রীনা হরাওবা ফোংদোকখি । লেদর সেক্তর অমসুং ত্রান্সপোর্ত এন্দ ওতোমোবাইল দিজাইন(তি এ দি) দা অখন্নবা মীৎয়েং থমগনি হায়না মহাক্না মখা তাখি ।
য়ু.এস.কী দিফেন্স সেক্রেতরী লোয়দ জেমস ওস্তিন ৩শুবনা প্রধান মন্ত্রী শ্রী নরেন্দ্র মোদীগা উনখ্রে

য়ু.এস.কী দিফেন্স সেক্রেতরী লোয়দ জেমস ওস্তিন ৩শুবনা ভারত্তা ওফিসিএল ওইনা লাক্লিবা অসিদা প্রধান মন্ত্রী শ্রী নরেন্দ্র মোদীগা ঙসি অঙনবদা উনখ্রে। সেক্রেতরী ওস্তিন্না প্রসিদেন্ত বিদেন্না পীরকপা য়াইফ পাওজেল প্রধান মন্ত্রীদা পাউদমখি। প্রধান মন্ত্রীনা লৈবাক অনি অসিগী মরক্তা লৈরিবা নক্নবা মরী অসিবু তরাম্না ওকখি, হায়রিবা অসি দেমোক্রেসী, প্লুরালিজম অমসুং কম্মিতমেন্ত অসিদা রুল-বেজ ওর্দরদা শেমগৎখ্রবনি। প্রধান মন্ত্রীনা লৈবাক অনি অসিগী মরক্তা লৈরিবা মরী অসিগী ওইবা লালোং কয়া অমা অমসুং ইন্দিয়া-য়ু.এস. তাইদা নাকন অনিগী ওইবা দিফেন্স কোওপরেসনগী মরুওইনা লৌরিবা থৌদাং অসিদা মিয়েং থমখি। মহাক্না সেক্রেতরী ওস্তিন্দা মহাক্কী য়াইফ পাওজেল প্রসিদেন্ত বিদেন্দা য়ৌহনবিনবা হায়জখি। সেক্রেতরী ওস্তিন্না অমুক হন্না হায়খি মদুদি য়ু.এস. সরকারনা লৈবাক অনি অসিগী মরক্তা লৈরিবা নাকন অনিগী ওইবা দিফেন্সকী মরী অসি লেপ্পা লৈতনা মপাঙ্গল কনখৎহল্লি। মহাক্না ফোংদোকখি মদুদি য়ু.এস.না মখা তানা ইন্দো-পেসিফিক্কী মফমশিং অমসুং ৱাংমদা শান্তি, স্তাবিলিতী অমসুং প্রোস্পরিতীগী মরী ফগৎনবা অপাম্বা লৈ হায়রি।
পি.এম.না ‘তেক পাৱর্দ ইন্দিয়াগী চহি ৮’গী অকুপ্পা মরোল শিয়র তৌখ্রে

প্রধান মন্ত্রী শ্রী নরেন্দ্র মোদীনা হৌখিবা চহি ৮ অসিদা তেক্নোলোজী শিজিন্নবা অমসুং ইনোবেসন্না শেন্মীৎলোনগী সেক্তর খুদিংমক অফবা মওংদা অওনবা পুরক্নবা করি করম্বা অনৌবা খোঙথাংশিংগী লৌখৎখিবগে হায়বগী মতাংদা শিয়র তৌখ্রে। প্রধান মন্ত্রীনা মহাক্কী ৱেবসাইত narendramodi.in দগী আর্তিকলশিং অমসুং MyGov দগী ত্বীৎ থ্রেদ অমা শিয়র তৌখি। প্রধান মন্ত্রীনা ত্বিত তৌখি: “তেক্নোলোজী হায়বা অসি হেন্না ত্রান্সপরেন্সী লৈহনবনি। তেক্নোলোজী হায়বা অসি ‘ইজ ওফ লিবিং’ হেনগৎহনবনি। হৌখিবা চহি ৮দা তেক্নোলোজীদা পাইখৎখিবা খোঙথাংশিং অসিনা অদোমবু শোইনদা নুংঙাইবা পোকহনগনি। #8YearsOfTechPoweredIndia” “ভারতনা গভর্নান্স অমসুং লায়রবশিংগী শেবা তৌবদা তেক্নোলোজী অমসুং ইনোবেসনশিং শীজিন্নবদা মাংজিল থারি। হৌখিবা চহি ৮ অসিদা য়াইফনবগীদমক ঐখোয়না শেন্মীৎলোনগী সেক্তর খুদিংমক্তা অওনবা পুরকখি। মসিদা অচৌবা রিফোর্মশিং অমসুং খোঙথাংশিংগী মরমদা পাবীয়ু। #8YearsOfTechPoweredIndia”
পি.এম. মোদীনা ভারত রত্না এম.জি.আর.দা ইকাই খুম্নবা উৎখ্রে

প্রধান মন্ত্রী শ্রী নরেন্দ্র মোদীনা তামিল নাদুগী হান্নগী মুখ্য মন্ত্রী দা. এম.জি. রামচন্দ্রনবু ঙসি মহাক্কী মপোক নুমিৎতা চাউনা ইকাই খম্নবা উৎখ্রে। মহাক্না হায় এম.জি.আর.না ফিল্মগী স্ক্রীনদগী হৌরগা রাজনিতীগী স্ক্রীন ফাওবদা মীয়ামগী থম্মোই জয় তৌরমখি। শ্রী মোদীনা ৱাফম অসি লৈবাক অসিগী তোঙান তোঙানবা লমদমশিংবু গুজরাতকী কেৱারিয়াগা ফাওনহল্লিবা ত্রেন নিপান লমথবা অমসুং রাজ্য অসিগী রেলৱেজকা মরী লৈনবা প্রোজেক্ত কয়া শঙ্গাবগী থৌরম লোইরবা মতুংদা ভিদিও কনফরেন্সকী থোংদা ফোঙদোখিবনি। কেৱারিয়াদা লাক্কদবা ত্রেন অমদি পুরুচি তলাইবর দা. এম. জি. রামচন্দ্রন সেন্ত্রেল রেলৱে স্তেসনদগী লামথদুনা ভারত রতনা এম.জি.আর.বু মহাক্কী মপোক নুমিৎতা ইকাই খুম্নবা উৎলি হায়না প্রধান মন্ত্রীনা ফোঙদোকখ্রে। শ্রী মোদীনা মহাক্না ফিল্মগী লমদা অমসুং রাজনিতীগী লমদা পাঙথোক্লবশিং অদুবু থাগৎখ্রে। মহাক্না হায় এম.জি.আর.গী রাকনিতীগী ওইবা খোঙচৎ অসি লাইরবশিংগীদমক কত্থোকখি অমসুং মহাক্না শোত্থরবশিংগী পুন্সি ফগৎহন্নবা চোকথবা লৈতনা হোৎনরমখি। প্রধান মন্ত্রীনা হায় ঐখোয়না মহাক্কী ৱাখল্লোনশিং অদু থুংনবা হোৎনরি অমসুং তৌবিমল খঙবা লৈবাক অসিনা চেন্নাই সেন্ত্রেল রেলৱে স্তেসনবু এম.জি.আর.গী মমিং লৌদুনা করম্না থোনখিবগে নীংশিংখ্রে।
প্রধান মন্ত্রীনা মন কী বাতকীদমক আইদিয়া অমসুং ইনপুৎশিং থাবীরক্নবা হায়খ্রে

প্রধান মন্ত্রী, শ্রী নরেন্দ্র মোদীনা সেপ্তেম্বর ২৫, ২০২২গী অয়ুক পুং ১১ তাবা মতমদা শন্দোক্কদবা মন কী বাতকী হন্দক্কী তাঙ্কক অসিগীদমক আইদিয়া অমসুং ইনপুৎশিং শিয়র তৌরক্নবা মীয়ামদা হায়খ্রে। আইদিয়াশিং অদু মাইগোব, নমো এপ্তা শিয়র তৌবা য়াগনি নত্ত্রগা মেসেস অদু রেকোর্দ তৌনবা নম্বর ১৮০০-১১-৭৮০০দা দাইল তৌবীরকপা য়াগনি। কনাগুম্বা অমা হেক্তনা ১৯২২দা মিসকোল অমা পীবসু য়াগনি অমসুং এস.এম.এস.তা লাকপা লিঙ্ক অদুদা চংদুনা প্রধান মন্ত্রীদা হকথেংননা মহাক্কী সজেসনশিং পীবা য়াগনি। মাইগোবকী ইনবিতেসন অদু শিয়র তৌরদুনা প্রধান মন্ত্রীনা ত্বিত তৌখি; "#MannKiBaat অসি ভারত শিনবা থুংবদগী লাকপা ইনপুৎ কয়ামরুম অমসুং শীংথানীংঙাই ওইরবা অপুনবা খোঙথাংশিংনা মগুল হাপলি, মসিনা ঐখোয়গী খুন্নাইদা পোজিতিব ওইবা অহোংবশিং পুরক্লি। সেপ্তেম্বর ২৫দা শন্দোক্কদবা হন্দক্কী তাঙ্কক অসিগীদমক অদোমগী ইনপুৎশিং থাবীরক্নবা খৌরাংনা ঙাইজরি।” https://www.mygov.in/group-issue/inviting-ideas-mann-ki-baat-prime-minister-narendra-modi-25th-september-2022/?target=inapp&type=group_issue&nid=334031
প্রধান মন্ত্রীনা সুকমাগী এতেক্তা থৱায় থাখ্রবা থৌনা ফরবা সি আর পি এফ পার্সোনেলশিংবু ইকাই খুম্নখ্রে

প্রধান মন্ত্রী শ্রী নরেন্দ্র মোদীনা ছতিসগরগী সুকমাদা চত্থরকপা এতেক্তা থৱায় থাখ্রবা থৌনা ফরবা সি আর পি এফ পার্সোনেলশিংবু ইকাই খুম্নখ্রে। প্রধান মন্ত্রীনা হায়খি, “ছতিসগরগী সুকমাদা চত্থরকপা এতেক্তা থৱায় থাখ্রবা থৌনা ফরবা সি আর পি এফ পার্সোনেলশিংগী মফমদা ভারতনা ইকাই খুম্নজরি। লৈখিদ্রবা থৌনা ফরবশিং অদুগী ইমুং-মনুং অমসুং মরূপ মপাংশিংগী অৱাবদশু ঐহাক্না শরুক য়াজরি। অৱাবা পুংফম অসিদা লৈবাক অসিনা মখোয়গা লোয়ননা লেং মান্ননা লেপমিন্নরি।”
জুন ১৬তা প্রধান মন্ত্রীনা ভিবা তেক্কী ৫শুবা ইদিসন্দা মরুওইবা ৱারোল থমগদৌরি

প্রধান মন্ত্রী, শ্রী নরেন্দ্র মোদীনা ২০২১গী জুন ১৬কী নুমিদাংৱাইরমগী পুং ৪ তাবা মতমদা ভিবা তেক্কী ৫শুবা ইদিসন্দা মরুওইবা ৱারোল থমগনি। প্রধান মন্ত্রীবু ভিবা তেক ২০২১দা মরুওইবা ৱারোল পীনবা গেস ওফ ওনর ওইনা বার্তোন তৌরক্লি। থৌরম অসিদা শরুক য়াগদৌরিবা শক্নাইরবশিং অদুদি ফ্রান্সকী প্রসিদেন্ত মিস্তর ইম্মানুএল মাক্রোন, স্পেইনগী প্রধান মন্ত্রী পেদ্রো সানচেজ অমসুং য়ুরোপিয়ন লৈবাক কয়াদগী মন্ত্রীশিং/এম.পি.নি। থৌরম অসিদা কোর্পোরেৎ লুচিংবশিং মদুদি এপলগী সি.ই.ও. মিস্তর তিম কুক, ফেসবুক্কী চেয়রমেন অমসুং সি.ই.ও. মিস্তর মার্ক জুকর্বগ অমসুং মাইক্রোসোফকী প্রসিদেন্ত মিস্তর ব্রাদ স্মিথ অমদি অতৈনা শরুক য়াবা উবা ফংগনি। ভিবা তেক অসি পেরিস্তা ২০১৬দগী হৌদুনা চহি খুদিংগী পাংথোক্তুনা লাক্লিবা য়ুরোপ মনুংদা খ্বায়দগী চাওবা দিজিতেল অমসুং স্তার্তঅপকী থৌরম অমনি। হায়রিবা থৌরম অসি এদবর্তাইজিং অমসুং মার্কেতিং কোংগ্লোমেরেৎতা মমিং লৈরবা – পব্লিসিস গ্রুপে অমসুং ফ্রেন্সকী মকোক চিংলিবা কাংবু – লেস ইকোস অনিনা খুৎশম্নদুনা শিনবনি। মসিনা তেক্নোলোজী ইন্নোভেসন অমসুং স্তার্ত অপ ইকোসিস্তেম অমসুং একজিবিসন, এৱার্দ, পেনেল দিসকসন অমসুং স্তার্তঅপ কন্তেস্তকী স্তেকহোল্দরশিং পুন্সিল্লি। ভিবা তেক্কী ৫শুবা ইদিসন অসি ২০২১গী ১৬-১৯ মনুংদা পাংথোক্নবা শিল্লি।
হান্নগী প্রধান মন্ত্রী শীমতী ইন্দিরা গান্ধীনা লৈখিদবা নুমিৎতা, মফমদা প্রধান মন্ত্রীনা ইকায়খুম্নবা উৎখ্রে

হান্নগী প্রধান মন্ত্রী শীমতী ইন্দিরা গান্ধীনা লৈখিদবা নুমিৎতা, মফমদা প্রধান মন্ত্রী শ্রী নরেন্দ্র মোদীনা ইকায়খুম্নবা উৎখ্রে। প্রধান মন্ত্রীনা হায়খি মদুদি লৈবাক অসিগী হান্নগী প্রধান মন্ত্রী শ্রীমতি ইন্দিরা গান্ধীনা লৈখিদবা নুমিৎ অসিদা মহাক্কী মফমদা ইকায়খুম্নবা উৎচরি।
পি.এম.না সনতুরগী শকনাইরবা, পন্দিৎ শিবকুমার শর্মানা লৈখিদবদা অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা সনতুরগী শকনাইরবা পন্দিৎ শিবকুমার শর্মানা লৈখিদবদা অৱাবা ফোঙদোকখ্রে। ত্বিত অমদা প্রধান মন্ত্রীনা হায়খি; “ঐখোয়গী কলচরগী লম অসি পন্দিৎ শিবকুমার শর্মাজীনা লৈখিদবদা চাং তাথরে। মহাক্না মালেমগী থাক্তা সনতুরবু পুখৎখি। মহাক্কী ঈশৈনা তুংদা লাক্কদবা মীরোলশিংবু লেপ্পা লৈতনা শুমহৎখিগনি। মহাক্কা লোয়ননা ৱারী শাখিবা অদু ঐহাক্না নীংশিংলি। মহাক্কী ইমুং-মনুং অমসুং মহাকপু নুংশিজবশিংগী অৱাবদা শরুক য়াজরি। ওম শান্তি।”
শ্রীলঙ্কাগী ফোরেন এফিয়ার্সকী মিনিস্তর মিস্তর তিলক মারাপানানা প্রধানমন্ত্রীগা উন্নখ্রে

শ্রীলঙ্কাগী ফোরেন এফিয়ার্সকী মিনিস্তর মিস্তর তিলক মারাপানানা ঙসি নুংথিল প্রধানমন্ত্রী শ্রী নরেন্দ্র মোদীগা উন্নখ্রে । ফোরেন মিনিস্তর মিস্তর তিলক মারাপানা অসি নুমীৎ হুম্নিগী ওইবা বাইলেতরে খোংচৎতা ভারত্তা লাক্লি । প্রধানমন্ত্রীনা মিস্তর তিলক মারাপানাবু শ্রীলঙ্কাগী ফোরেন মিনিস্তর ওইনা মহাক্কী অনৌবা থৌদাং অদুগীদমক থাগৎপা ফোংদোকখি । প্রধানমন্ত্রীনা ইন্তরনেস্নেল ভেসক দেগীদমক চহি অসিগী মে থাদা মহাক্কী মহৈ য়ানখিবা খোংচৎ অদু নৌহৌনা নিংশিংখি । ভারতকা শ্রীলঙ্কাগা লৈনরিবা অচেৎপা মরী অদু প্রধানমন্ত্রীনা অমুক হন্না চেৎনা পনখি । লৈবাক অনিমক্না অচেৎপা অমসুং পাক চাওবা মরিগী কান্নবা ফংলি । মখা তানা নাকল অনিগী কোওপরেসন মপাঙ্গল কনখৎহন্নবা অমসুং পাকথোক চাওথোকহন্নবা শ্রীলঙ্কাগী রাষ্ট্রপতি অমসুং প্রধানমন্ত্রীগা লোইননা মখা তানা নক্ননা থবক তৌমিন্ননবা পান্দম থম্লি হায়না প্রধানমন্ত্রীনা মখা তাখি ।
হমিদ কর্জাইনা প্রধান মন্ত্রীগা উনখ্রে

হান্নগী ইস্লামিক রিপব্লিক ওফ অফগানিস্তানগী রাস্ত্রপতি শ্রী হমিদ কর্জাইনা ঙসি প্রধান মন্ত্রী শ্রী নরেন্দ্র মোদীগা উনখ্রে। ঙসি অফগানিস্তানগী নীংতম্বগী ১০০শুবা মপোক কুমওন্দা প্রধান মন্ত্রীনা অফগানিস্তানগী মীয়ামদা ভারত মচা বিলিয়ন ১.৩গী মায়কৈদগী থম্মোই শেংনা নুংঙাইবা ফোংদোকখি। হান্নগী রাস্ত্রপতিনা হিরম খুদিংদা অচেৎপা তেংবাং পীনবগীদমক ভারতপু থাগৎপা ফোংদোকখি অমদি লৈবাক অনিগী মীয়ামগী মরক্তা থোইদোক হেন্দোকপা পুকচেল ফজবা অদুদা নুংঙাইবা ফোংদোকখি। প্রধান মন্ত্রীনা ইনক্লুসিব, য়ুনাইতেদ, তশেংনা নীংতম্বা অমসুং দেমোক্রেতিক অফগানিস্তান অমগী শান্তি, সেক্যুরিতী অমসুং তংদু লৈতাবগীদমক ভারতনা মখা তানা তেংবাংগনি হায়না অমুক্কা হন্না থাজবা পীখি।
মন্ত্রীমন্দলনা স্যার কম্যুনিকেসন তৱারশিং অমসুং অপুনবা ইনফ্রাস্ত্রকচর শেমগৎনবগীদমক কম্যুনিকেসন ওপরেতরশিংবু দিফেন্স লেন্দ ফংহন্নবগীদমক পোলিসীদা অহোংবা পুরকপদা অয়াবা পীখ্রে

প্রধানমন্ত্রী শ্রী নরেন্দ্র মোদীগী লুচীং মখাদা স্যার কম্যুনিকেসন তৱারশিং অমসুং অপুনবা ইনফ্রাস্ত্রকচর শেমগৎনবগীদমক কম্যুনিকেসন ওপরেতরশিংবু দিফেন্স লেন্দ ফংহন্নবগীদমক পোলিসীদা, মসিবু থবক্তা ওন্থোকপদা অমসুং দিপার্তমেন্ত ওফ তেলিকম্যুনিকেসন (দিওতি)না মোবাইল তৱারশিং শেমগৎনবা অয়াবা পীনবগীদমক পীখিবা গাইদ-লাইনশিংগী মতুং ইন্না, শেমদোকপগী ৱাফমদা মখোয়গী অয়াবা পীখ্রে। হোংদোক্লবা পোলিসীদা স্যার কম্যুনিকেসন তৱারশিং অমসুং অপুনবা ইনফ্রাস্ত্রচর শেমগৎনবগীদমক একসেস সর্বিস লাইসেন্সীশিং অমসুং দিওতিগা লোইননা আইপি-১ ওইনা রেজিস্তার তৌরবা কম্পেনীশিংবু দিফেন্স লেন্দ অমসুং কেন্তোনমেন্তশিংদা দিফেন্সকী এরিয়াশিং লীজ অমসুং পার্মিসন পীনবগী কাংলোনশিং লেপথোক্লি। মসিনা কেন্তোনমেন্তশিং অমসুং মিলিতরী স্তেসনশিংদা কম্যুনিকেসন সর্বিসশিংগী মগুন্দা অহেনবা পুরক্লগনি।
পি.এম.না বাসাৱা জয়ন্তিদা জগদগুরু বাসৱেশ্বরাবু শর্ধাঞ্জলি কৎখ্রে

প্রধান মন্ত্রী, শ্রী নরেন্দ্র মোদীনা ঙসি বাসৱা জয়ন্তিগী শেংলবা থৌরমদা জগদগুরু বাসৱেশ্বররাবু শ্রধাঞ্জলি কৎখ্রে। প্রধান মন্ত্রীনা মহাক্কী ২০২০গী স্পীচতা জগদগুরু বাসৱেশ্বরাগী মতাংদা হায়খিবা অদুবুসু শেয়র তৌরকখি। প্রধান মন্ত্রীনা ত্বীত তৌরকখি:“বাসৱা জয়ন্তিগী শেংলবা থৌরমদা জগদগুরু বাসৱেশ্বররাবু শ্রধাঞ্জলি কৎচরি। মহাক্কী ৱাখল্লোন অমসুং ফিদম্নিংঙাই ওইবা লমচৎ-শাজৎ অদুনা মালেম শিনবা থুংনা মী লাখ কয়া কয়াদা পাঙ্গল হাপ্পিরি। ঐহাক্না জগদগুরু ভাৱেশ্বরাগী মতাংদা হায়খিবা ২০২০দগী ঐগী স্পীচ অমা শেয়র তৌরি। ”
প্রধান মন্ত্রীনা সঙ্কেত সাগরবু কিলো ৫৫ কেতেগোরী ৱেতলিফতিংদা সিলভর মেদল ফংবগীদমক্তা থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা সঙ্কেত সাগরবু কম্মনৱেল্থ গেমস ২০২২গী কিলো ৫৫ কেতেগোরী ৱেতলিফতিংদা সিলভর মেদল ফংবগীদমক্তা থাগৎপা ফোংদোকখ্রে। প্রধান মন্ত্রীনা অসুম্না ত্বীত তৌখিঃ “সঙ্কেত সাগরনা শিংথানীংঙাই ওইরবা মওংদা হোৎনখি! কম্মনৱেল্থ গেমসতা মহাক্না লেম্লবা সিলভর মেদল ফংবসিনা ভারতকী নীংথিবা অহৌবা অমনি। মহাকপু থাগৎচরি অমসুং মহাক্কী তুংগী পুন্সিদা মায় পাকপা ওইসনু”।
ফ্রেন্স রিপব্লিককী রাষ্ট্রপতিদা দিপ্লোমেতিক এদবাইজর ওইরিবা মিস্তর ফিলিপ ইতৈন্না প্রধানমন্ত্রীগা উন্নখ্রে

ফ্রেন্স রিপব্লিককী রাষ্ট্রপতিদা দিপ্লোমেতিক এদবাইজর ওইরিবা মিস্তর ফিলিপ ইতৈন্না ঙসি প্রধানমন্ত্রী শ্রী নরেন্দ্র মোদীগা উন্নখ্রে । মিস্তর ইতৈন্না প্রধানমন্ত্রীদা দিফেন্স অমসুং সেক্যুরিতীগী লমশিং য়াওনা সেক্তর পুম্নমক্তা ভারত অমসুং ফ্রান্সকী মরক্তা অচেৎপা মরী অদু তেনতক্না পাওদমখি । প্রধানমন্ত্রীনা ২০১৭গী জুনদা মহাক্কী মহৈ য়ানখিবা ফ্রান্সকী খোংচৎ অদু নৌহৌনা নিংশিংখি । প্রধানমন্ত্রীনা হায়খি মদুদি দিফেন্স অমসুং সেক্যুরিতী অসি ইন্দিয়া-ফ্রান্স স্ত্রেতেজিক পার্তনরশিপকী মরুওইবা য়ুম্বীশিংনি, অমসুং সেক্তর খুদিংমক্তা বাইলেতরেল এঙ্গেজমেন্ত হেঙ্গৎলক্লিবা অদুদা নুঙাইবা ফোংদোকখি । প্রধানমন্ত্রীনা মসিমশু হায়খি মদুদি মহাক্না রাষ্ট্রপতি মেক্রোনবু ভারত্তা মহাক্কী খুদোংচাবা য়েংদুনা অথুবা মতমদা তরাম্না ওকচনবা ঙাইদুনা লৈরি ।